CELEX: 62020TB0146(01)
Language: da
Date: 2021-07-28 00:00:00
Title: Sag T-146/20: Rettens kendelse af 28. juli 2021 — Csordas m.fl. mod Kommissionen (Annullationssøgsmål – personalesag – tjenestemænd – lovligheden af valg af den lokale afdeling i Luxembourg af Kommissionens personaleudvalg – fremlæggelse af en fællesliste for seks faglige organisationer – institutionens kontrolpligt – åbenbart, at sagen er retligt ugrundet)

11.10.2021   
            
            
               DA
            
            
               Den Europæiske Unions Tidende
            
            
               C 412/9
            
         
      Rettens kendelse af 28. juli 2021 — Csordas m.fl. mod Kommissionen
      (Sag T-146/20) (1)
      
      (Annullationssøgsmål - personalesag - tjenestemænd - lovligheden af valg af den lokale afdeling i Luxembourg af Kommissionens personaleudvalg - fremlæggelse af en fællesliste for seks faglige organisationer - institutionens kontrolpligt - åbenbart, at sagen er retligt ugrundet)
      (2021/C 412/07)
      Processprog: fransk
      
         Parter
      
      
         Sagsøgere: Annamaria Csordas (Luxembourg, Luxembourg), Adrian Sorin Cristescu (Luxembourg), Jean Putz (Esch-sur-Alzette, Luxembourg) og Miguel Vicente-Nunez (Luxembourg) (ved advokat M.-A. Lucas)
      
         Sagsøgt: Europa-Kommissionen (ved T. Bohr, T. Lilamand og D. Milanowska, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand om, for det første, at Kommissionens undladelse af at forhindre eller underkende flere handlinger eller undladelser i forbindelse med valget af den lokale afdeling i Luxembourg af Kommissionens personaleudvalg i november 2019 annulleres eller at det konstateres, at denne undladelse er ulovlig, for det andet, at Kommissionens skrivelse af 28. november 2019 om beregningen af repræsentativiteten af de faglige organisationer i Kommissionen annulleres og, for det tredje, at alle afgørelser om tildeling af supplerende ressourcer til de faglige organisationer, der underskrev aftalen om repræsentativitet af 14 oktober 2019, i forhold til de ressourcer, som disse rådede over på grundlag af den repræsentativitet, som de var blevet tilkendt efter valget af den lokale afdeling i Luxembourg af Kommissionens personaleudvalg i 2016 annulleres.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  Sagsøgerne betaler sagsomkostningerne, herunder omkostningerne i forbindelse med sagen om foreløbige forholdsregler.
               
            
         (1)  EUT C 201 af 15.6.2020.